I Samveldelekene 2018 kom han på sjetteplass på 110 meter hekk. Han vant 110 meter hekk under Britisk mesterskap i friidrett 2018, som også var uttakningsstevne for EM i friidrett. I juli ble Verdenscupen i friidrett 2018 (Athletics World Cup) arrangert i London, dette var første gang Verdenscupen i friidrett ble arrangert. Han deltok der i 110 meter hekk, men fullførte ikke løpet. Han deltok i EM i friidrett 2018 i august, og kom der på sjetteplass på 110 meter hekk.